## Odluka o osnovnim obilježjima novčanice od 10 kuna izdanje 7. ožujka 2001.

### NN 20/2001 (14.3.2001.), Odluka o osnovnim obilježjima novčanice od 10 kuna izdanje 7. ožujka 2001.

# HRVATSKA NARODNA BANKA

if !supportEmptyParas endif

373

Na teme­lju članka 36. stavak 2. i članka 67. stavak 1. točka 17. Zakona
o Hrvatskoj narodnoj banci (»Narodne novine« br. 35/95. – pročišćeni tekst),
Savjet Hrvatske narodne banke na sjednici održanoj 7. ožujka 2001. godine donio
je

## ODLUKU

### O OSNOVNIM OBILJEŽJIMA NOVČANICE OD 10 KUNA IZDANJE 7. OŽUJKA 2001.

1. Hrvatska narodna banka izdaje novčanicu od 10 kuna s datumom izda­nja
7. ožujka 2001.

2. Novčanica od 10 kuna izda­nje 7. ožujka 2001. tiskana je na
višetonskom zaštićenom papiru ­ljubičaste nijanse, s ugrađenim pozicioniranim
vodenim znakom i zaštitnom kovinskom niti. Zaštitna kovinska nit vid­ljiva je u
određenom broju prozorčića s efektom prelijeva­nja boja dugina spektra. Na
zaštićenoj kovinskoj niti otisunuta je, u neprekinutom nizu, oznaka nominalne
vrijednosti i međunarodna kratica naziva novčane jedinice »10 HRK«.

3. Novčanica od 10 kuna izda­nje 7. ožujka 2001. dimenzija je 126 mm x
63 mm.

4. Novčanica od 10 kuna izda­nje 7. ožujka 2001. izgleda ovako:

1) S lica: zaštitna tonska podloga tiskana je trobojnim visokim
zaštitnim tiskom u duginu spektru s iridescentnim efektom. Preko zaštitne
podloge tiskani su glavni motivi tehnikom trobojnoga linijskog dubokog tiska.
Dvije boje fluoresciraju pod ultra­ljubičastim svjetlom.

Na desnoj strani novčanice
nalazi se gravira portreta Jurja Dobrile, biskupa u Poreču i Trstu, pokretača
hrvatskog preporoda u Istri, člana Istarskog sabora i Carevinskog vijeća.

Na margini portreta tiskana je crnom bojom oznaka serije i serijskog
broja, koja sadrži jedno slovo, zatim sedam znamenaka i na kraju drugo slovo.
Slovo sprijeda i slovo na kraju primjetno su odmaknuta od znamenaka. Oznaka
serije i serijskog broja pod ultra­ljubičastim svjetlom fluorescira u zelenoj
boji.

Između portreta i desnoga
bočnog ruba novčanice, primjenom optički varijabilne boje, tiskana je
pravokutna podloga. Unutar podloge otisnute su u ne­gativu oznake nominalne
vrijednosti, u naizmjeničnim vodoravnim redcima, u kojima se oznake izmje­njuju
u različitim veličinama, tako da je u jednom retku otisnuta jedna veća oznaka
»10«, dok su u idućem retku otisnute dvije ma­nje oznake »10 10«.

Preko pravokutne podloge
otisnuti su odozgo prema do­lje   slje­­deći
elementi: naizmjenični mikrotisak natpisa »HNB KUNA HNB« i »KUNA HNB KUNA«,
koji se izmje­njuju u vodoravnim valovitim redcima; oznaka nominalne
vrijednosti »10« u ne­gativu unutar linijske šare, gdje se linije međusobno
isprepleću tvoreći skup raznovrsnih kvadratnih i trokutastih elemenata;
naizmjenični mikrotisak natpisa »HNB KUNA HNB« i »KUNA HNB KU­NA«, koji se
izmje­njuju u vodoravnim valovitim redcima; latentna slika s natpisom »KUNA«,
koji natpis je dobiven posebnom tehnikom križa­nja linija otisnutih linijskim
dubokim tiskom, a natpis je vid­ljiv samo pod određenim kutom; crtež pulske
Arene; naizmjenični mikrotisak natpisa »HNB KUNA HNB« i »KUNA HNB KUNA«, koji
se izmje­njuju u vodoravnim valovitim redcima.

Između portreta i pravokutne
podloge, usporedo s unutar­njim rubom pravokutne podloge, tiskan je tekst
»JURAJ DOBRILA 1812-1882.«

U lijevom gor­njem kutu
crteža novčanice nalazi se kvadrat u ne­gativu. Unutar kvadrata otisnut je ma­nji
kvadrat, a uzduž ­nje­govih stranica tiskan je natpis »10 KUNA«. Unutar ma­nje­ga
kvadrata tiskani su trokutasti elementi koji se, kad se kroz novčanicu gleda
prema izvoru svjetlosti, tako dopu­njavaju da s odgovarajućim elementima na
naličju novčanice tvore slovo »H«. Na mjestu kvadrata papir je novčanice nešto
ta­nji, što ga čini prozirnijim.

Desno od kvadrata tiskan je
tehnikom ispupčenog tiska kvad­rat s grbom Republike Hrvatske. Obodne linije
grba tiskane su u ne­gativu. Vodoravno uz desni rub kvadrata, u istoj visini s ­njime,
tiskan je mikropismom u šesnaest redaka tekst himne Republike Hrvatske »Lijepa
naša« Antuna Mihanovića.

U središ­njem dijelu novčanice tiskan je mikropismom u neprekinutom nizu
tekst »REPUBLIKA HRVATSKA«. Tekst je tiskan u nizu zgusnutih redaka koji započi­nju
u do­njem dijelu po­lja i u laganom luku idu prema gor­njem dijelu ispu­njavajući
pravokutnu površinu. Tehnikom dubokog tiska pravokutna je povr­šina podije­ljena
u niz četverokutnih po­lja, koja su međusobno odvojena blago zaob­ljenim
svjetlijim prugama.

U do­njem dijelu središ­nje­g po­lja novčanice tiskana je tonska
podloga. Linije u tonskoj podlozi tako su isprepletene da tvore niz kvadratića
koji simboliziraju elemente grba Republike Hrvatske. Tanke linije, tiskane s
efektom duginih boja, daju kvadratićima različitu i neprekinutu obojenost.
Tonska podloga proteže se do do­nje­ga ruba crteža novčanice i djelomice je vid­ljiva
između portreta i pravokutnika tiskanog optički varijabilnom bojom. S lijeve
strane tonska podloga omeđuje crteže na novčanici.

Uz do­nji rub tonske podloge tiskana je tehnikom dubokog tiska brojka
»10«. Re­ljefne linije kojima je otisnuta brojka međusobno se isprepleću
tvoreći unutar znamenaka skup različi­tih geometrijskih likova.

U središ­njem dijelu lijevog po­lja novčanice, unutar više­tonskog
papira, ugrađen je vodeni znak s likom Jurja Dobrile. Bezbojni lik u vodenom
znaku okrenut je prema središ­njem dijelu novčanice.

Uz gor­nju marginu novčanice iznad vodenoga znaka, na pod­lozi otisnutoj
optički varijabilnom bojom, fragment je motiva pulske Arene.

Između fragmenta motiva Arene i vodenog znaka tiskana je crnom bojom
oznaka serije i serijskog broja, koja sprijeda sadrži jedno slovo, zatim sedam
znamenaka i na kraju drugo slovo. Slovo sprijeda i slovo na kraju stapaju se sa
znamenkama u jednu cjelinu, bez povećanog razmaka. Oznaka serije i serijskog
broja pod ultra­ljubičastim svjetlom fluorescira u zelenoj boji.

Između do­nje margine novčanice i vodenog znaka, na podlozi otisnutoj
optički varijabilnom bojom, fragment je motiva pulske Arene.

Uz lijevi rub novčanice tiskan je tehnikom ispupčenog tiska, odozdo
prema gore, natpis »HRVATSKA NARODNA BAN­KA«, s efektom duginih boja, gdje
početna siva boja na slovima AR postupno prelazi u zelenu boju.

U do­njem lijevom kutu tiskan je tehnikom ispupčenog tiska znak za
slijepe osobe u obliku kruga. Unutar kruga otisnut je u ne­gativu, u devet
redaka, mikropismom tekst »REPUBLIKA HRVATSKA« koji je vid­ljiv pod povećalom.

Uz lijevi rub crteža novčanice, na višetonskoj boji papira, tiskan je
tehnikom ispupčenog tiska, odozdo prema gore, natpis »DESET KUNA«.

2) S naličja: zaštitna tonska podloga tiskana je trobojnim visokim
zaštitnim tiskom u duginu spektru. Dvije boje fluoresciraju pod ultra­ljubičastim
svjetlom.

Na crtežu novčanice dominira motiv pulske Arene, eliptične nenatkrivene
građevine podignute u rimsko doba i sačuvane do današ­njih dana.

U podnožju motiva Arene, u lijevom dijelu novčanice, tiskan je tlocrt
Motovuna, gradića u Istri smještenog na vrhu brda (277 m), koji je izrazita i
vrijedna urbanistička cjelina s očuvanom sred­njovjekovnom jezgrom nasi­lja.

U podnožju motiva Arene, u desnom kutu crteža novčanice, tiskana je
brojka »10«. Unutar svake znamenke, u plošnom dijelu, nalazi se niz
isprepletenih linija koje čine skup različitih geometrijskih likova.

U gor­njem desnom kutu crteža
novčanice, iznad motiva Arene, tiskan je u ne­gativu kvadrat. Unutar
kvadrata  otisnut je linijama ma­nji
kvadrat, a uzduž ­nje­govih stranica natpis »10 KUNA«. Unutar ma­nje­ga
kvadrata tiskani su trokutasti elementi koji se, kad se kroz novčanicu gleda
prema izvoru svjetlosti, tako dopu­njuju da s odgovarajućim elementima na licu
novčanice tvore slovo »H«.

Iznad motiva Arene, uz rub
crteža novčanice, tiskan je u dva retka tekst »PULA« »ARENA, I. ST. POSLIJE
KRISTA«.

U gor­njem lijevom kutu
crteža novčanice, usporedo s lijevim rubom crteža, tiskana je u ne­gativu,
odgozo prema do­lje, brojka »10«. Brojka je tiskana unutar po­lja što ga čini
niz linija koje se međusobno isprepleću tvoreći skup različitih geometrijskih
likova.

Tonska podloga novčanice, gor­nja
desna polovica crteža novčanice i po­lje uz lijevi rub tiskani su tako da
isprepletene linije tvore niz kvadratića koji simboliziraju elemente grba Repub­like
Hrvatske. Tanke linije, tiskane s efektom duginih boja, daju kvadratićima
različitu i neprekinutu obojenost.

Tonska podloga novčanice, do­nja
uzdužna polovica crteža novčanice, tiskana je ravnim okomitim linijama
različite du­ljine koji tvore sliku valova. Unutar valovitih razmaka
mikropismom je tiskan u neprekinutom nizu tekst »REPUBLIKA HRVAT­SKA«, tvoreći
posebne linije, koje također stvaraju dojam valovitosti simbolizirajući time
more – glavni motiv crteža.

Uzduž lijevog ruba crteža
novčanice, na rubu višetonskog papira, tiskan je sitan tekst »DESIGN: M+Š ŠUTEJ
– GIESECKE & DEVRIENT, GERMANY – V. ŽILJAK«.

U desnom po­lju novčanice, u
središ­njem dijelu višetonskog papira, ugrađen je vodeni znak s likom Jurja
Dobrile. Bezbojni lik u vodenom znaku okrenut je prema središ­njem dijelu
novčanice.

U gor­njem dijelu višetonskog
papira, uz vodoravni rub novčanice, tiskan je u dva retka tekst »ZAGREB, 7.
OŽUJKA 2001.« »GUVERNER«. Ispod teksta tiskan je faksimil potpisa dr. Že­ljka
Rohatinskog, guvernera Hrvatske narodne banke.

Tekst i faksimil potpisa
tiskani su plavom bojom koja fluorescira pod ultra­ljubičastim svjetlom.

Desno od toga teksta, uz rub
novčanice, tiskan je odozgo prema do­lje natpis »HRVATSKA NARODNA BANKA«.

Uzduž desnog ruba crteža
novčanice tiskan je odozgo prema do­lje natpis »DESET KUNA«. Uzduž istog ruba,
ali pri dnu, tiskan je također odozgo prema do­lje sitan tekst »ã HRVATSKA NARODNA
BANKA«.

5. S lica i naličja novčanice
prevladava siva boja.

6. Ova Odluka stupa na snagu
danom objave u »Narodnim novinama«.

O.br. 576/2001.
Zagreb, 7. ožujka 2001.

Predsjednik Savjeta
Hrvatske narodne banke
guverner
Hrvatske narodne banke
**dr. Že­ljko Rohatinski,** v. r.

if !supportEmptyParas endif

Odluka, NN 20/2001-373